

**ประกาศคณะกรรมการดำเนินการสรรหาและเลือกสรรพนักงานจ้างองค์การบริหารส่วนตำบลแวงน้อย**

**เรื่อง ประกาศรายชื่อผู้มีสิทธิสอบคัดเลือกบุคคลเพื่อจ้างเป็นพนักงานจ้าง**

**และกำหนดวัน เวลา สถานที่สอบ และระเบียบเกี่ยวกับการสอบ**

**……………..**

 ตามที่องค์การบริหารส่วนตำบลแวงน้อย ได้ประกาศรับสมัครสอบคัดเลือกบุคคลเพื่อจ้างเป็นพนักงานจ้าง ลงวันที่ 10 มิถุนายน ๒๕๕๗ ไปแล้ว นั้น

 อาศัยอำนาจตามความในข้อ ๑๙ แห่งประกาศคณะกรรมการพนักงานส่วนตำบลจังหวัดขอนแก่น เรื่อง หลักเกณฑ์และเงื่อนไขเกี่ยวกับพนักงานจ้างสำหรับองค์การบริหารส่วนตำบล จึงประกาศรายชื่อผู้มีสิทธิสอบ และกำหนด วัน เวลา สถานที่ และระเบียบเกี่ยวกับการสอบคัดเลือก ดังต่อไปนี้

1. **ผู้มีสิทธิเข้ารับการสอบคัดเลือก**
2. **ตำแหน่ง ผู้ช่วยนายช่างโยธา**

|  |  |  |  |
| --- | --- | --- | --- |
| **ลำดับที่** | **รหัสประจำตำแหน่ง** | **ชื่อ – สกุล** | **หมายเหตุ** |
| ๑ | ๐๐๑/๒๕๕๗ | นายเสริมไทย หลินศรี | คุณสมบัติถูกต้องตามหลักเกณฑ์ฯ |

1. **ตำแหน่ง พนักงานขับรถยนต์ (บรรทุกน้ำ)**

|  |  |  |  |
| --- | --- | --- | --- |
| **ลำดับที่** | **รหัสประจำตำแหน่ง** | **ชื่อ – สกุล** | **หมายเหตุ** |
| ๑ | ๐๐๒/๒๕๕๗ | นายอุบล เชิดพานิชย์ | คุณสมบัติถูกต้องตามหลักเกณฑ์ฯ |

**ข. กำหนดวัน เวลา และสถานที่สอบคัดเลือก**

|  |  |  |  |
| --- | --- | --- | --- |
| **วัน เวลา สอบ** | **วิชาที่สอบ** | **วิธีการสอบ** | **สถานที่สอบ** |
| วันที่ ๒ กรกฎาคม ๒๕๕๗เวลา ๐๙.๐๐ - ๑๐.๐๐ น. | ภาค ก ภาคความรู้ความสามารถทั่วไป(รายละเอียดตามเอกสารหมายเลข ๑ ท้ายประกาศ) | แบบปรนัย (๕๐ ข้อ) | **ณ ห้องประชุมสภาองค์การบริหาร****ส่วนตำบลแวงน้อย**  |
| เวลา ๑๐.๓๐ - ๑๑.๓๐ น. | ภาค ข ภาคความรู้ความสามารถที่ใช้เฉพาะตำแหน่ง(รายละเอียดตามเอกสารหมายเลข ๑ ท้ายประกาศ) | แบบปรนัย (๕๐ ข้อ) |
| เวลา ๑๑.๓๐ น. เป็นต้นไป | ภาคความเหมาะสมกับตำแหน่ง (สัมภาษณ์) |  |

 สำหรับรายละเอียดห้องสอบ และที่นั่งสอบ สามารถตรวจสอบได้จากป้ายประชาสัมพันธ์ขององค์การบริหารส่วนตำบลแวงน้อย และบริเวณหน้าห้องสอบ

**-๒-**

**ค. ระเบียบเกี่ยวกับการสอบคัดเลือก**

 ๑. การสอบคัดเลือก จะดำเนินการสอบตามที่กำหนดไว้ในหลักสูตรและวิธีการสอบ และหัวข้อที่แนบมาพร้อมนี้ และให้ผู้เข้าสอบคัดเลือกปฏิบัติตามคำสั่ง ระเบียบ และวิธีการสอบตามที่กำหนดไว้

 ๒. ให้ผู้เข้าสอบคัดเลือกปฏิบัติตามระเบียบ ดังนี้

 ๒.๑ แต่งกายชุดสุภาพ

 ๒.๒ ผู้เข้าสมัครสอบคัดเลือกต้องเตรียมปากกาสีน้ำเงินหรือสีดำ และยางลบมาเพื่อใช้ในการทำข้อสอบ

 ๒.๓ ต้องนำบัตรประจำตัวประชาชนและบัตรประจำตัวสอบไปในวันสอบคัดเลือกทุกครั้งเพื่อแสดงตน หากไม่มีบัตรดังกล่าวกรรมการหรือเจ้าหน้าที่ประจำห้องสอบอาจพิจารณาไม่อนุญาตให้เข้าสอบก็ได้

 ๒.๔ ไปถึงสถานที่สอบก่อนกำหนดเวลาเข้าสอบในแต่ละวิชา และจะเข้าห้องสอบได้ก็ต่อเมื่อได้รับคำสั่งหรือประกาศจากกรรมการคุมห้องสอบให้เข้าสอบได้ ผู้เข้าสอบคัดเลือกที่ไปถึงห้องสอบหลังจากที่เริ่มสอบวิชาใดไปแล้ว ๓๐ นาที จะไม่ได้รับอนุญาตให้เข้าห้องสอบในวิชานั้น

 ๒.๕ ห้ามมิให้ผู้เข้าสอบคัดเลือกออกจากห้องสอบก่อน ๔๕ นาที นับแต่เริ่มให้ทำข้อสอบ

 ๒.๖ ผู้เข้าสอบจะต้องนั่งสอบตามที่นั่งสอบและห้องสอบตามที่กำหนดผู้ใดนั่งสอบผิดที่ในวิชาใดจะไม่ได้รับ การตรวจให้คะแนนสำหรับวิชานั้น

 ๒.๗ ห้ามนำหนังสือ ตำรา หรือเอกสารอื่นใดเข้าไปในห้องสอบ

๒.๘ ห้ามนำเครื่องคำนวณเครื่องมือสื่อสารอิเล็กทรอนิกส์ทุกชนิดเข้าไปในห้องสอบ

 ๒.๙ เมื่ออยู่ในห้องสอบต้องไม่พูดหรือติดต่อกับผู้เข้าสอบอื่น หรือบุคคลภายนอก และจะออกจากห้องสอบได้ ก็ต่อเมื่อได้รับอนุญาตจากกรรมการหรือเจ้าหน้าที่ประจำห้องสอบแล้วเท่านั้น

 ๒.๑๐ ห้ามสูบบุหรี่ในห้องสอบ

 ๒.๑๑ ให้กรอกข้อความในกระดาษคำตอบให้ครบถ้วน เขียนเลขประจำตัวสอบและชื่อ – สกุล เฉพาะในที่ที่กำหนดให้เท่านั้น

 ๒.๑๒ เมื่อจะส่งกระดาษคำตอบให้ตรวจสอบให้แน่นอนอีกครั้งหนึ่ง หากสงสัยประการใดให้สอบถามคณะกรรมการหรือเจ้าหน้าที่ประจำห้องสอบ

 ๒.๑๓ เมื่อจะส่งกระดาษคำตอบก่อนหมดเวลาสอบให้ยกมือขึ้น เพื่อให้กรรมการหรือเจ้าหน้าที่ประจำห้องสอบทราบ ห้ามลุกจากที่นั่งไปส่งกระดาษคำตอบด้วยตนเอง

 ๒.๑๔ เมื่อหมดเวลาทำคำตอบในวิชาหนึ่ง ๆ จะมีสัญญาณแจ้งให้ทราบผู้เข้าสอบจะต้องหยุดทำคำตอบทันที และต้องรอให้กรรมการหรือเจ้าหน้าที่ประจำห้องสอบเก็บกระดาษคำตอบ และข้อสอบเสียก่อนจึงออกจากห้องสอบได้

 ๒.๑๕ ห้ามนำข้อสอบ หรือกระดาษคำตอบที่เหลือหรือไม่ใช้ออกจากห้องสอบเด็ดขาด

๒.๑๖ เมื่อออกจากห้องสอบแล้ว ต้องไม่กระทำการใด ๆ อันเป็นการรบกวนผู้ที่ยังสอบอยู่

๒.๑๗ ต้องเชื่อฟังและปฏิบัติตามคำสั่ง และคำแนะนำของกรรมการ หรือเจ้าหน้าที่ประจำ

ห้องสอบโดยเคร่งครัด ผู้ใดฝ่าฝืนระเบียบ หรือวิธีการสอบคัดเลือกครั้งนี้ หรือทุจริต หรือพยายามทุจริตในการสอบ คณะกรรมการสอบคัดเลือกอาพิจารณาสั่งไม่ให้ตรวจคำตอบเฉพาะวิชาใด วิชาหนึ่งหรือทุกวิชาก็ได้

**-๓-**

**ง. การสอบภาคความเหมาะสมกับตำแหน่ง (สอบสัมภาษณ์)**

 ผู้สมัครสอบคัดเลือกต้องเข้าสอบภาคความรู้ความสามารถทั่วไปและภาคความรู้ความสามารถที่ใช้เฉพาะตำแหน่งก่อน และต้องได้คะแนนสอบในแต่ภาคไม่ต่ำกว่าร้อยละ ๖๐

 ผู้ใดไม่ปฏิบัติตามระเบียบและวิธีการสอบนี้ หรือผู้ใดทุจริต หรือพยายามทุจริตอาจไม่ได้รับอนุญาตให้เข้าสอบ และคณะกรรมการดำเนินการสอบคัดเลือกฯ จะพิจารณาสั่งงดการให้คะแนนเฉพาะวิชาใดวิชาหนึ่งหรือทุกวิชาก็ได้

 จึงประกาศมาให้ทราบโดยทั่วกัน

 ประกาศ ณ วันที่ ๒๗ มิถุนายน พ.ศ. ๒๕๕๗



(นายจำนงค์ หน่ายโสก)

 ปลัดองค์การบริหารส่วนตำบลแวงน้อย

ประธานกรรมการดำเนินการสรรหาและเลือกสรรพนักงานจ้าง